ಕೆಜಿಎಫ್ ಚಾಪ್ಟರ್ 2 ಟೀಸರ್ಗೆ ಶುರುವಾಯ್ತು ಕೌಂಟ್ಡೌನ್ ಕೆಜಿಎಫ್ ಟೀಸರ್ ರಿಲೀಸ್ಗೆ ಕೌಂಟ್ಡೌನ್ ಶುರುವಾಗಿದೆ. ಇಡೀ ಇಂಡಿಯನ್ ಸಿನಿ ಇಂಡಸ್ಟ್ರಿ ಟೀಸರ್ ನಿರೀಕ್ಷೆಯಲ್ಲಿರುವಾಗ್ಲೇ, ಕೆಜಿಎಫ್ ಟೀಂ ಸರ್ಪ್ರೈಸ್ ಒಂದನ್ನ ಕೊಟ್ಟಿದ್ದಾರೆ.ಕೆಜಿಎಫ್ 2 ಸಾಮ್ರಾಜ್ಯ ಹೇಗಿರಲಿದೆ ಅನ್ನೋ ಒಂದು ಸಣ್ಣ ಕ್ಲೂ ಕೊಟ್ಟಿದ್ದಾರೆ. ಕೆಜಿಎಫ್. ಇಡೀ ಭಾರತವನ್ನು ಸ್ಯಾಂಡಲ್ವುಡ್ನತ್ತ ತಿರುಗಿ ನೋಡುವಂತೆ ಮಾಡಿದ ಸಿನಿಮಾ..ಭಾರತದ ಬಾಕ್ಸ್ ಆಫೀಸ್ನ್ನ ಚಿಂದಿ ಉಡಾಯಿಸಿದ ಸಿನಿಮಾ.. ಕೆಜಿಎಫ್ ಸಿನಿಮಾಗಳ ರೇಂಜನ್ನೇ ಬದಲಾಯಿಸಿ ಬಿಟ್ಟಿತ್ತು. ಇದೀಗ ಕೆಜಿಎಫ್ ಚಾಪ್ಟರ್ 2 ಟೀಸರ್ಗಾಗಿ ಇಡೀ ಭಾರತವೇ ಕಾದು ಕುಳಿತಿದೆ. ಕೆಜಿಎಫ್ ಸೀಕ್ವೆಲ್ ಇನ್ನಿಲ್ಲದ ನಿರೀಕ್ಷೆ, ಕುತೂಹಲ ಹುಟ್ಟಾಕ್ಕಿದೆ. ಕೆಜಿಎಫ್ ಸೀಕ್ವೆಲ್ ಬಗ್ಗೆ ಎಕ್ಸ್ಪೆಕ್ಟೇಷನ್ ಎವರೆಸ್ಟ್ ಎತ್ತರಕ್ಕಿದೆ. ಭಾರತದ ಚಿತ್ರರಂಗದ ಮೋಸ್ಟ್ ಎಕ್ಸ್ಫೆಕ್ಟೆಟೆಡ್ ಟೀಸರ್ಗಾಗಿ ಅಭಿಮಾನಿಗಳು ಕಾಯ್ತಿದ್ದಾರೆ.. ಅಭಿಮಾನಿಗಳು ನಿರೀಕ್ಷೆಯ ಸಾಗರದಲ್ಲಿ ಮುಳುಗಿರುವಾಗಲೇ ಕೆಜಿಎಫ್ ಟೀಮ್ ಬಿಗ್ ಸರ್ಫೈಸ್ವೊಂದನ್ನ ಕೊಟ್ಟಿದೆ. ಬರೋಬ್ಬರಿ ಎರಡು ವರ್ಷಗಳಿಂದ ಕಾಯುತ್ತಿದ್ದ ಕ್ಷಣ ಬಂದೇ ಬಿಟ್ಟಿದೆ. ಕೆಜಿಎಫ್ ಚಾಪ್ಟರ್ 2 ಟೀಸರ್ ರಿಲೀಸ್ಗೆ ಕೌಂಟ್ಡೌನ್ ಶುರುವಾಗಿದೆ. ಅಭಿಮಾನಿಗಳು ಜನವರಿ 8ರ ದಿನಕ್ಕಾಗಿ ಪ್ರತಿದಿನ ಪ್ರತಿಕ್ಷಣ ಕಾಯುತ್ತಿದ್ದಾರೆ. ಪ್ರತಿ ಗಂಟೆ, ಪ್ರತಿ ಸೆಕೆಂಡುಗಳನ್ನು ಕೂಡ ಕೌಂಟ್ ಮಾಡುತ್ತಿದ್ದಾರೆ. ಈ ನಡುವೆ ಕೆಜಿಎಫ್ ಟೀಮ್ ಅಭಿಮಾನಿಗಳಿಗೆ ಭರ್ಜರಿ ಗಿಫ್ಟ್ವೊಂದನ್ನ ಕೊಟ್ಟಿದೆ. ಕೆಜಿಎಫ್ ಚಾಪ್ಟರ್ 2 ಟೀಸರ್ ರಿಲೀಸ್ಗೆ ದಿನಗಳು ಬಾಕಿ ಇರುವಾಗಲೇ ರಾಕಿಭಾಯ್ ನ್ಯೂ ಲುಕ್ ರಿಲೀಸ್ ಆಗಿದೆ. ರಾಕಿ ಭಾಯ್ ನ್ಯೂ ಲುಕ್ ನೋಡಿ ಅಭಿಮಾನಿಗಳು ಥ್ರಿಲ್ ಆಗಿದ್ದಾರೆ. ರಾಕಿಭಾಯ್ ನ್ಯೂ ಲುಕ್ ರಿಲೀಸ್ ಮಾಡಿರುವ ನಿರ್ದೇಶಕ ಪ್ರಶಾಂತ್ ನೀಲ್ ಸಾಮ್ರಾಜ್ಯದ ಬಾಗಿಲು ತೆರೆಯಲು ಕ್ಷಣಗಣನೆ ಆರಂಭವಾಗಿದೆ ಅಂತ ಟ್ವೀಟ್ ಮಾಡಿದ್ದಾರೆ. ನ್ಯೂ ಲುಕ್ ರಿಲೀಸ್ ಆದ ಕೆಲವೇ ಕ್ಷಣಗಳಲ್ಲಿ ಟ್ವಿಟರ್ನಲ್ಲಿ ಕೆಜಿಎಫ್ ಬಿರುಗಾಳಿ ಎದ್ದಿದೆ. ಸೋಶಿಯಲ್ ಮೀಡಿಯಾ ತುಂಬೆಲ್ಲಾ ಕೆಜಿಎಫ್ ಹವಾ ಜೋರಾಗಿದೆ. ಕೇವಲ ಕರ್ನಾಟಕದಲ್ಲಿ ಮಾತ್ರವಲ್ಲಿ ದೇಶದ ದಶದಿಕ್ಕಿನಲ್ಲೂ ಕೆಜಿಎಫ್ ಚಾಪ್ಟರ್ 2ನದ್ದೇ ಮಾತು. ಟ್ವಿಟರ್ನಲ್ಲಿ ಕೂಡ ಕೆಜಿಎಫ್ ಟ್ರೆಂಡಿಂಗ್ನಲ್ಲಿದೆ. ಈ ನಡುವೆ ಸಾಮಾಜಿಕ ಜಾಲತಾಲಗಳಲ್ಲಿ ಮತ್ತೊಂದು ಅಭಿಯಾನ ಶುರುವಾಗಿದೆ. ಕೆಜಿಎಫ್ ಚಾಪ್ಟರ್ 2 ಟೀಸರ್ ಭಾರತದಲ್ಲೇ ಅತಿ ಹೆಚ್ಚು ವೀಕ್ಷಣೆ ಪಡೆದ ಟೀಸರ್ ಅಂತ ರೆಕಾರ್ಡ್ ನಿರ್ಮಿಸಲು ಅಭಿಮಾನಿಗಳು ಅಭಿಯಾನವನ್ನೇ ಶುರು ಮಾಡಿದ್ದಾರೆ. ಈ ಟೀಸರ್ ಸಕ್ಸಸ್ ಆಗಲು ಏನು ಮಾಡಬೇಕೆಂದು ರಾಕಿ ಭಾಯ್ ಫ್ಯಾನ್ಸ್ ಸಾಮಾಜಿಕ ಜಾಲತಾಣದಲ್ಲಿ ಸೂತ್ರ ಹೇಳಿಕೊಟ್ಟಿದ್ದಾರೆ. ಕೆಜಿಎಫ್ 2 ಟೀಸರ್ನ್ನು ಕೇವಲ ಹೊಂಬಾಳೆ ಫಿಲಂಸ್ ಯೂ ಟ್ಯೂಬ್ ಚಾನೆಲ್ ನಲ್ಲೇ ನೋಡಿ. ಟೀಸರ್ ವೀಕ್ಷಣೆ ಪರಿಗಣನೆಗೆ ಬರಲು 30 ಸೆಕೆಂಡ್ಗಿಂತ ಹೆಚ್ಚು ಹೊತ್ತು ವೀಕ್ಷಣೆ ಮಾಡಿ. ನಿಮ್ಮ ಸ್ಟೇಟಸ್ಗಳಲ್ಲಿ ಟೀಸರ್ ಅನ್ನು ಹಾಕಬೇಡಿ. ಹೀಗಂತ ಯಶ್ ಅಭಿಮಾನಿಗಳು ಸಿನಿಮಾದ ಟೀಸರ್ ಸಕ್ಸಸ್ ಮಾಡಲು ಈಗಲೇ ತಂತ್ರ ಹೆಣೆದಿದ್ದಾರೆ. ಈ ಸೂತ್ರ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗುತ್ತಿದೆ. ಸದ್ಯ ಕೊಟ್ಯಂತರ ಅಭಿಮಾನಿಗಳು ಕಾಯುತ್ತಿದ್ದ ಕ್ಷಣಕ್ಕೆ ಕೌಂಟ್ಡೌನ್ ಸ್ಟಾರ್ಟ್ ಆಗಿದೆ. ಜನವರಿ 8ಕ್ಕೆ ಕೆಜಿಎಫ್ ಚಾಪ್ಟರ್ 2ನ ಟೀಸರ್ ರಿಲೀಸ್ ಆಗಲಿದೆ. ಅಂದು ಯಶ್ ಅಭಿಮಾನಿಗಳಿಗೆ ಡಬಲ್ ಧಮಾಕ. ಒಂದು ರಾಕಿಭಾಯ್ ಯಶ್ ಬರ್ತ್ ಡೇ. ಮತ್ತೊಂದು ಟೀಸರ್ ನೋಡುವ ಭಾಗ್ಯ. ಆ ಕ್ಷಣಕ್ಕಾಗಿ ಅಭಿಮಾನಿಗಳು ಕಾದು ಕುಳಿತಿದ್ದಾರೆ. ಕೆಜಿಎಫ್2 ಟೀಸರ್ ಅದೆಂಥಾ ಮ್ಯಾಜಿಕ್ ಮಾಡುತ್ತೆ ಅನ್ನೋದನ್ನ ಕಾದು ನೋಡಬೇಕಿದೆ.